
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1022 


5 Αυγούστου 2002 


ΑΠΟΦΑΣΕΙ Σ 

Αριθ. Η.Π.: 15393/2332 

Κατάταξη δημόσιων και ιδιωτικών έργων και δραστηριο¬ 
τήτων σε κατηγορίες σύμφωνα με το άρθρο 3 του 
Ν.1650/1986 όπως αντικαταστάθηκε με το άρθρο 1 
του Ν.3010/2002 «Εναρμόνιση του Ν.1650/86 με τις 
οδηγίες 97/11/ΕΕ και 96/61/ΕΕ κ.ά (Α’91)». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 3 του Ν. 1650/1986 «Για την 
προστασία του περιβάλλοντος» (Α’ 160) όπως αντικατα- 
στάθηκεμετοάρθρο 1 του Ν.3010/2002 «Εναρμόνιση του 
Ν.1650/1986 με τις οδηγίες 97/11/ΕΕ και 96/61/ΕΕ κ.λπ.» 
(Α’ 91). 

2. Τις διατάξεις του άρθρου δευτέρου του Ν. 2077/1992 
«Κύρωση Συνθήκης γαιτην Ευρωπαϊκή Ενωση ...» (ΑΊ36) 
και τις διατάξεις του άρθρου 1 του Ν.1338/1983 «Εφαρ¬ 
μογή του Κοινοτικού Δικαίου» (Α’34) όπως τροποποιήθη¬ 
κε με το άρθρο 6 του Ν. 1440/1984 «Συμμετοχή της Ελλά¬ 
δας στο κεφάλαιο, στα αποθεματικά και στις προβλέψεις 
της Ευρ.Τράπεζας Επενδύσεων, στο κεφάλαιο της 
Ευρ.Κοινότητας Άνθρακος και Χάλυβος και του Οργανι¬ 
σμού Εφοδιασμού ΕΥΡΑΤΟΜ» (Α’70) και του άρθρου 65 
του Ν.1892/1990 (ΑΊ01). 

3. Τις διατάξεις των άρθρων 23 (παρ.1) και 24 του 
Ν.1558/1985 «Κυβέρνηση και Κυβερνητικά όργανα» 
(ΑΊ37) και των άρθρων 9 και 13 του Π.Δ/τος 473/1985 
«Καθορισμός και ανακατανομή των αρμοδιοτήτων των 
Υπουργείων» (ΑΊ57). 

4. Τις διατάξεις του Ν. 2965/2002 «Βιώσιμη ανάπτυξη 
Αττικής και άλλες διατάξεις» (Α’270). 

5. Την οδηγία 96/61/ΕΚ του Συμβουλίου της 24ης Σε¬ 
πτεμβρίου 1996 των Ευρωπαϊκών Κοινοτήτων (ΕΕ1_ 
257/26/10.10.96). 

6. Την οδηγία 97/11/ΕΚ του Συμβουλίου της 3ης Μαρτί¬ 
ου 1997 των Ευρωπαϊκών Κοινοτήτων (ΕΕΙ_ 73/5/14.3.97). 

7. Τις διατάξεις του άρθρου 29 του Ν.1558/1985 «Κυ¬ 
βέρνηση και Κυβερνητικά όργανα» (ΑΊ37) όπως το άρ¬ 
θρο αυτό συμπληρώθηκε με το άρθρο 27 του Ν. 


2081/1992 (ΑΊ54) και τροποποιήθηκε με το άρθρο 1 
(παρ.2 περ.α) του Ν. 2469/1997 «περιορισμός και βελτίω¬ 
ση της αποτελεσματικότητας των κρατικών δαπανών και 
άλλες διατάξεις» (Α’38) και το γεγονός ότι από τις διατά¬ 
ξεις της παρούσης δέν προκαλείται δαπάνη εις βάρος του 
κρατικού προϋπολογισμού, αποφασίζουμε: 

Άρθρο 1 

Σκοπός 

Με την παρούσα απόφαση αποσκοπείται η εφαρμογή 
του άρθρου 3 του Ν. 1650/86 όπως αντικαταστάθηκε με 
το άρθρο 1 του Ν. 3010/2002 και συγχρόνως η συμμόρ¬ 
φωση με τις διατάξεις του άρθρου 1 της οδηγίας 96/61, 
του Συμβουλίου της 24ης Σεπτεμβρίου 1996 των Ευρω¬ 
παϊκών Κοινοτήτων «σχετικά με την ολοκληρωμένη πρό¬ 
ληψη και έλεγχο της ρύπανσης» και του άρθρου 1 (πα- 
ραγ.6) της οδηγίας 97/11/ΕΚ του Συμβουλίου της 3ης 
Μαρτίου 1997 των Ευρωπαϊκών Κοινοτήτων «περίτροπο- 
ποιήσεως της οδηγίας 85/337/ΕΟΚ για την εκτίμηση των 
επιπτώσεων ορισμένων δημόσιων και ιδιωτικών έργων 
στο περιβάλλον» που έχουν δημοσιευθεί στην Επίσημη 
Εφημερίδα των Ευρωπαϊκών Κοινοτήτων (ΕΕΙ_ 
257/26/10.10.96) και (ΕΕΙ_ 73/5/14.3.97) αντίστοιχα ώστε 
στο πλαίσιο της ισόρροπης ανάπτυξης του Εθνικού χώ¬ 
ρου να καθίσταται περισσότερο ευχερής και αποτελε¬ 
σματική η πρόληψη και η αποτροπή της ρύπανσης και της 
υποβάθμισηςτου περιβάλλοντος με την ορθολογικότερη 
κατάταξη των έργων και δραστηριοτήτων ως προς τις επι¬ 
πτώσεις τους στο περιβάλλον. 

Άρθρο 2 

Πεδίο εφαρμογής 

Η απόφαση αυτή εφαρμόζεται σε όλα τα έργα και δρα¬ 
στηριότητες της πρώτης (Α) και δεύτερης (Β) κατηγορίας 
του άρθρου 3του Ν. 1650/1986 όπως αντικαταστάθηκε με 
το άρθρο 1 του Ν.3010/2002 τόσο του δημόσιου όσο και 
του ιδιωτικού τομέα, εκτός από εκείνες που εξυπηρετούν 
σκοπούς εθνικής άμυνας. 

Άρθρο 3 

Ομάδες έργων και δραστηριοτήτων 

1. Τα έργα και οι δραστηριότητες που παρουσιάζουν 
κοινά χαρακτηριστικά ως προς την εκτίμηση και αξιολό- 

γηση των περιβαλλοντικώντους επιπτώσεων κατατάσσο¬ 
νται σε δέκα (10) ομάδες κοινές για τις κατηγορίες Α’ και 
Β’ του άρθρου 3 του Ν. 1650/1986 όπως αντικαταστάθηκε 
με το άρθρο 1 του Ν.3010/2002. Οι ομάδες αυτές είναι οι 
ακόλουθες: 

1. Εργα οδοποιίας 

2. Υδραυλικά Έργα 

3. Λιμενικά Έργα 

4. Συστήματα Υποδομών 

5. Εξορυκτικές και συναφείς δραστηριότητες 

6. Τουριστικές εγκαταστάσεις - Εργασίες Πολεοδομίας 

7. Κτηνοτροφικές και Πτηνοτροφικές Εγκαταστάσεις 

8. Υδατοκαλλιέργειες 

9. Βιομηχανικές Εγκαταστάσεις και Εργασίες Διαρρύθ¬ 
μισης Βιομηχανικών Ζωνών 

10. Ειδικά Έργα 

Κάθε ομάδα έργων και δραστηριοτήτων αναφέρεται σε 
ισάριθμους πίνακες που περιλαμβάνονται στο Παράρτη¬ 
μα I του άρθρου 5 της παρούσας απόφασης. 

2. Με την κατάταξη των έργων και δραστηριοτήτων στις 
ως άνω ομάδες διευκολύνεται: 

α) ο καθορισμός προδιαγραφών για τις μελέτες και 
προμελέτες περιβαλλοντικών επιπτώσεων και 

β) ο έλεγχος και η αξιολόγηση των μελετών αυτών από 
τις αρμόδιες αρχές σύμφωνα με το άρθρο 4 του Ν. 
1650/1986 όπως αντικαταστάθηκε με το άρθρο 2 του Ν. 
3010/2002. 

Άρθρο 4 

Κατάταξη έργων και δραστηριοτήτων 
σε κατηγορίες και υποκατηγορίες 

Τα έργα και οι δραστηριότητες της πρώτης (Α) και δεύ¬ 
τερης (Β) κατηγορίας του άρθρου 3 του Ν. 1650/1986 
όπως αντικαταστάθηκε με το άρθρο 1 του Ν. 3010/2002, 
υποδιαιρούνται στις υποκατηγορίες ένα (1) και δύο (2) για 
την πρώτη (Α) κατηγορία και στις υποκατηγορίες τρία (3) 
καιτέσσερα (4) για τη δεύτερη (Β) κατηγορία σύμφωνα με 
τα κριτήρια που περιγράφονται στο εδάφιο 1 τηςπαραγ.1 
του ίδιου ως άνω άρθρου. 

Τα ως άνω έργα και δραστηριότητες αναφέρονται 
στους πίνακες 1 έως 10 του Παραρτήματος I του άρθρου 
5 ανάλογα με την ομάδα στην οποία υπάγεται καθένα από 
αυτά. 


Άρθρο 5 

Προσαρτώνται και αποτελούν αναπόσπαστο μέρος της 
παρούσας απόφασης τα Παραρτήματα I και II που ακο¬ 
λουθούν. Ειδικότερα: 

1. Ως προς το Παράρτημα I: 

Καθένας από τους δέκα (10) Πίνακες του Παραρτήμα¬ 
τος I αναφέρεται σε μία ομάδα έργων και δραστηριοτή¬ 
των σύμφωνα με το άρθρο 3 και περιλαμβάνει τα έργα και 
τις δραστηριότητες που εντάσσονται στην ομάδα αυτή 
καθώς και την αντίστοιχη κατάταξή τους σε κατηγορία και 
υποκατηγορία σύμφωνα με το άρθρο 4. 

2. Ως προς το Παράρτημα II: 

Το Παράρτημα αυτό περιλαμβάνει έργα και δραστηριό¬ 
τητες που υπάγονται στην πρώτη (Α) κατηγορία (υποκα¬ 
τηγορίες 1 και 2) του άρθρου 4 της παρούσας, για τα 
οποία απαιτείται ολοκληρωμένη πρόληψη και συνολική 
εκτίμηση των επιπτώσεών τους στον αέρα, τα νερά και το 
έδαφος ώστε να επιτυγχάνεται υψηλό επίπεδο προστα¬ 
σίας του περιβάλλοντος στο σύνολό του. 

Άρθρο 6 

1. Με την επιφύλαξη του άρθρου 6 του Ν. 3010/2002 
από την έναρξη ισχύος της παρούσας απόφασης καταρ- 
γούνται οι διατάξεις των άρθρων 4 και 5 της υπ’αριθ. 
69269/5387/1990 «Κατάταξη έργων και δραστηριοτήτων 
σε κατηγορίες κ.λπ.» (Β’ 678) καθώς και κάθε άλλη διάτα¬ 
ξη που αντίκειται στις διατάξεις της παρούσας απόφασης 
ή ανάγεται σε θέματα που ρυθμίζονται από αυτήν. 

2. Ο έλεγχος και η αξιολόγηση των Μελετών Περιβαλ¬ 
λοντικών επιπτώσεων που κατατέθηκαν πριν από την 
έναρξη ισχύος της παρούσας ολοκληρώνονται από την 
υπηρεσία στην οποία έχουν κατατεθεί. 

Άρθρο 7 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Αυγούστου 2002 

οι ΥΠΟΥΡΓΟΙ 

ΟΙΚΟΝΟΜΙΑΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Ν. ΧΡΙΣΤΟΔΟΥΛΑΚΗΣ ΒΑΣΩ ΠΑΠΑΝΔΡΕΟΥ 

Ως πληθυσμός Π Οα θεωρείται ο πληθυσμός της τελευταίας υπάρχουσας απογραφης της Ε.Σ.Υ.Ε. 

Οπου αναφέρεται τυπική διατομή Οα θεωρείται η γενική τυπική διατομή του έργου και όχι τοπικές στεΐ'ώσεις αυτής από σημειακά προβλήματα 
Στην κατηγορία των γεφυρώι' υπάγονται γέφυρες ξηρών και υγρών κωλυμάτων 

Ως σήραγγες, για τις ανάγκες της παρούσας, θεωρούνται υπόγεια έργα που κατασκευάζονται είτε με υπόγεια διάνοιξη είτε με εκσκαφή και επανεπίχωση (αιΐ ιιηά εονει) 

Ρ) Αεροδρόμια αποκλειστικής χρήσης αερολεσχών . Το σύνολο 

Χημική βιομηχανία Η κατά την έλΊ'οια των κατηγοριών παραγωγικών διαδικασιών του κεφαλαίου 4 παραγωγή, υποδηλώνει την παραγωγή σε 

βιομηχανική κλίμακα και με χημική μετατροπή των υλών ή ομάδων υλών που αναφέρονται στις παραγράφους 4.1 έως 4.6. 

4.6 Εγκαταστάσεις παραγωγής εκρηκπκώλ’ υλώΐ'. 

